Alfonsas Maldonis

Alfonsas Maldonis (1929 m. rugpjūčio 22 d. Naujaplentėje – 2007 m. spalio 6 d. Vilniuje) – Lietuvos poetas, vertėjas, visuomenės veikėjas.

 Biografija 
Mokėsi Pocelonių ir Alovės pradinėse mokyklose, 1941–1949 m. Alytaus gimnazijoje, Vilniaus I-oje gimnazijoje. 1949–1954 m. Vilniaus universitete studijavo lietuvių kalbą ir literatūrą. Studijų metais dirbo laikraščio „Lietuvos pionierius“ redakcijoje stilistu-korespondentu.

1954–1959 m. Valstybinės grožinės literatūros leidyklos redaktorius. Nuo 1958 m. LSSR rašytojų sąjungos narys, 1959–1962 m. rašytojų sąjungos poezijos konsultantas. 1962–1970 m. „Vagos“ leidyklos vyriausiasis redaktorius. 1970–1976 m. LSSR rašytojų sąjungos valdybos pirmininko pavaduotojas, 1976–1988 m. pirmininkas.

1981–1989 m. LKP CK narys. Nuo 1979 m. SSRS AT deputatas.http://www.lle.lt/FMPro?-db=lle2004.fp5&-format=detail.htm&-lay=straipsnis&-op=eq&ID=1437&-find= 

1988 m. birželio 3 d. buvo Lietuvos Persitvarkymo Sąjūdžio iniciatyvinės grupės, išrinktos Mokslų akademijos salėje vykusiame susirinkime, narys.

 Kūryba 
Pirmieji literatūriniai bandymai prasidėjo 1946 m., pirmuosius eilėraščius išspausdino 1956 metais. Nuo to laiko išleido eilėraščių rinkinius: „Viduvasaris“ (1958 m.), „Veja vėtra debesį“ (1960 m.), „Saulėti lietūs“ (1962 m.), „Auga medžiai“ (1965 m.), „Šitie metai“ (1966 m.), „Vandens ženklai“ (1968 m.), „Pėdsakai“ (1971 m.), „Rytas vakaras“ (1978 m.), „Rugiaveidė“ (1982 m.), „Artėjimas“ (1991 m.), „Mūs baltas ratas“ (1996 m.), „Tirpstantys ledynai“ (2003 m.); rinktines: „Kelionė“ (1975 m.), „Kai saulė teka“ (1978 m.), „Baltasis skersgatvis“ (1993 m.); „Rinktinius raštus“ (1984 m., 2 t.).http://www.culture.lt/lmenas/?leid_id=3160&kas=straipsnis&st_id=11544 

Jo kūrybai budingi egzistenciniai klausimai, tautos likimo apmąstymai, meilės tėvynei apraiškos, santūri kalbėsena, nutylėjimai, nesvetima ir ironija.

A. Maldonis taip pat vertė užsienio autorių poezijos kūrinius. Jo kūryba versta į užsienio kalbas: rusų, latvių, baltarusių, ukrainiečių, lenkų, anglų, vokiečių, prancūzų, ispanų, italų, estų ir kt. Atskirų eilėraščių versta ir į egzotiškas mongolų, hindi, bengalų, sorbų, svachilių kalbas.

 Įvertinimas 
 1965 m. LSSR valstybinė premija (už rinkinį „Saulėti lietūs“)
 1974 m. LTSR nusipelnęs meno veikėjas
 1979 m. LSSR valstybinė premija (už rinkinį „Rytas vakaras“)
 1984 m. LSSR liaudies poetas
 1996 m. Lietuvos didžiojo kunigaikščio Gedimino ordinas http://www3.lrs.lt/pls/inter3/dokpaieska.showdoc_l?p_id=29341
 2000 m. Lietuvos nepriklausomybės medalis http://www3.lrs.lt/pls/inter3/dokpaieska.showdoc_l?p_id=293024
 2004 m. Vytauto Didžiojo ordino Komandoro kryžius http://www3.lrs.lt/pls/inter3/dokpaieska.showdoc_l?p_id=227198
 2004 m. „Poezijos pavasario“ laureatas
 2010 m. atminimo medalis „Lietuvos nepriklausomybės atkūrimui 20 metų“ (po mirties) http://www3.lrs.lt/pls/inter3/dokpaieska.showdoc_l?p_id=366665

 Atminimo įamžinimas 
 2009 m. Novoplentos kaime atidengtas koplytstulpis Novoplentos kaime atidengtas koplytstulpis Alfonsui Maldoniui atminti, 2009-10-10

 Šaltiniai 

Kategorija:Vytauto Didžiojo ordino kavalieriai
Kategorija:Lietuvos TSR politiniai veikėjai
Kategorija:Lietuvos rašytojai
Kategorija:Lietuvos redaktoriai